Kutollo 1 | Beibele Inthaneteng | Phetolelo ya Lefase le Lefsa
1 Kutollo+ ka Jesu Kriste, yeo Modimo a mo neilego yona+ gore a bontšhe bahlanka+ ba gagwe dilo tše di tlago go direga kgauswinyane.+ O romile morongwa wa gagwe+ gomme a e bontšha Johane+ mohlanka wa gagwe ka dipontšho,+ 2 yo a hlatsetšego lentšu le Modimo a le neilego+ le bohlatse bjo Jesu Kriste a bo neilego,+ ee, le go hlatsela dilo tšohle tše a di bonego. 3 Go thaba+ yo a balago ka go hlaboša+ le bao ba kwago mantšu a boporofeta+ bjo, bao ba bolokago dilo tše di ngwadilwego go bjona;+ gobane nako e beilwego e batametše.+ 4 Nna Johane ke ngwalela diphuthego+ tše šupago tše di lego seleteng sa Asia ke re: Eka le ka ba le botho bjo bogolo bja Modimo le khutšo tše di tšwago go “Yo a lego gona le yo a bego a le gona le yo a tlago,”+ le go tšwa go meoya e šupago+ yeo e lego pele ga sedulo sa gagwe sa bogoši, 5 le go tšwa go Jesu Kriste, “Hlatse e Botegago,”+ “Leitšibulo go tšwa bahung”+ le “Mmuši wa dikgoši tša lefase.”+ Go yo a re ratago+ le yo a re lokolotšego dibeng tša rena ka madi a gagwe+— 6 a re dira mmušo,+ baperisita+ ba Modimo wa gagwe yo e bilego e le Tatagwe—ee, go yena a e be letago le matla ka mo go sa felego.+ Amene. 7 Bonang! O tla ka maru+ gomme mahlo ka moka a tla mmona,+ go akaretša le bao ba mo hlabilego;+ meloko ka moka ya lefase e tla itshetla dihuba e nyamile ka baka la gagwe.+ Ee, Amene. 8 Jehofa Modimo o re: “Ke nna Alfa le Omega,*+ Yo a lego gona le yo a bego a le gona le yo a tlago go tla,+ yena Ramatlaohle.”+ 9 Nna Johane ngwanabo lena le yo a nago le kabelo le lena tlaišegong+ le mmušong+ le kgotlelelong+ gotee le Jesu,+ ke bile sehlakahlakeng se se bitšwago Patimo ka baka la go bolela ka Modimo le go nea bohlatse ka Jesu.+ 10 Ke bile+ letšatšing la Morena+ ka pudulelo+ gomme ka kwa lentšu le matla+ le le swanago le la phalafala ka morago ga ka, 11 le re: “Seo o se bonago+ se ngwale lengwalong la go phuthwa gomme o se romele diphuthegong+ tše šupago, e lego ya Efeso,+ ya Simirina,+ ya Peregamo,+ ya Thiathira,+ ya Sarede,+ ya Filadelefia+ le ya Laoditsea.”+ 12 Ka retologa gore ke kwe yo a bolelago le nna, ge ke retologile ka bona dihlomapone tše šupago tša gauta,+ 13 gare ga dihlomapone tšeo go be go na le yo mongwe yo a swanago le morwa wa motho+ a apere seaparo se se fihlago dinaong, a itlemile sehuba ka lepanta la gauta. 14 Godimo ga moo, hlogo ya gagwe le moriri wa gagwe e be e le tše tšhweu+ go etša boya bjo bošweu bja nku, go etša kapoko, gomme mahlo a gagwe a etša kgabo ya mollo;+ 15 dinao tša gagwe di be di swana le koporo+ e botse ge e phadima sebešong; lentšu la gagwe+ le be le etša modumo wa meetse a mantši. 16 O be a swere dinaledi tše šupago+ seatleng sa gagwe sa le letona, molomong wa gagwe go etšwa tšhoša e telele ya magale a mabedi+ gomme sefahlego sa gagwe se be se etša letšatši ge le phadima ka matla a lona ka moka.+ 17 Eitše ge ke mmona ka wela dinaong tša gagwe ke le bjalo ka mohu. A bea seatla sa gagwe sa le letona godimo ga ka a re: “O se ke wa boifa.+ Ke nna wa Pele+ le wa Mafelelo,+ 18 le yo a phelago;+ nkile ka hwa,+ eupša ke phela go iša mehleng ya neng le neng+ gomme ke na le dinotlelo tša lehu+ le Bodulabahu.*+ 19 Ka gona ngwala dilo tše o di bonego, dilo tše di lego gona le dilo tše di tlago go direga ka morago ga tše.+ 20 Ge e le sephiri se sekgethwa sa dinaledi tše šupago+ tše o di bonego ka seatleng sa ka sa le letona le sa dihlomapone tše šupago tša gauta+ ke se: Dinaledi tše šupago di swantšhetša barongwa ba diphuthego tše šupago gomme dihlomapone tše šupago di swantšhetša diphuthego tše šupago.+
^ Alfa ke tlhaka ya mathomo ya ditlhaka tša Segerika gomme Omega ke tlhaka ya mafelelo ya tšona.